32002R0597
L 091/9
JURNALUL OFÍCIAL AL UNIUNII EUROPENE
REGULAMENTUL (CE) NR. 597/2002 AL COMISIEI
din 5 aprilie 2002
de modificare a Regulamentului (CE) nr. 1249/96 de stabilire a normelor de aplicare a Regulamentului (CEE) nr. 1766/92 al Consiliului în ceea ce privește drepturile de import în sectorul cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (1), astfel cum a fost modificat ultima dată prin Regulamentul (CE) nr. 1666/2000 (2), în special articolul 10 alineatul (4),
întrucât:
(1)
Articolul 2 alineatul (4) din Regulamentul (CE) nr. 1249/96 al Comisiei (3), astfel cum a fost modificat ultima dată prin Regulamentul (CE) nr. 2104/2001 (4), prevede emiterea unui certificat care să ateste cantitatea din fiecare produs descărcat de autoritatea vamală a portului de descărcare. Cu toate acestea, formatul acestei atestări nu este definit de regulamentul menționat anterior, ceea ce a cauzat probleme de armonizare. În consecință, pentru rezolvarea acestor probleme, este necesară includerea un model de atestare.
(2)
În circumstanțe speciale și excepționale, se poate întâmpla ca, în urma calculului prețurilor reprezentative CIF, efectuat în conformitate cu dispozițiile articolului 2 din Regulamentul (CE) nr. 1249/96, să rezulte stabilirea unei valori mai scăzute a dreptului pentru grâul comun de calitate inferioară decât pentru cel de calitate superioară. Este necesar să se aplice dreptul cel mai scăzut pentru calitățile în cauză.
(3)
În cazul în care dreptul pentru calitatea importată nu este cea mai ridicată pentru produsul importat, articolul 5 din Regulamentul (CE) nr. 1249/96 impune obligația pentru importatorii de grâu comun sau de grâu dur de a depune o garanție specifică suplimentară garanțiilor prevăzute de Regulamentul (CE) nr. 1162/95 al Comisiei (5), astfel cum a fost modificat ultima dată prin Regulamentul (CE) nr. 2298/2001 (6). Obiectivul acestei garanții este de a asigura vărsarea dreptului corespunzător calității importate. În cazul în care valoarea dreptului aplicabil pentru fiecare calitate este zero, această garanție nu mai este necesară.
(4)
Articolul 6 alineatul (1) din Regulamentul (CE) nr. 1249/96 prevede prelevarea de către autoritățile vamale de probe reprezentative din anumite produse în momentul importului lor pentru a stabili valoarea dreptului aplicabil în funcție de calitatea produsului importat. În cazul în care dreptul de import devine același pentru diferitele calități ale aceluiași produs, această prelevare de probe nu se mai justifică pentru îndeplinirea obiectivelor vizate.
(5)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CE) nr. 1249/96 se modifică după cum urmează:
1.
La articolul 2 alineatul (4), paragraful al doilea se înlocuiește cu următorul text:
„Autoritatea vamală a portului de descărcare emite un certificat care atestă cantitatea din fiecare produs descărcat în conformitate cu modelul prezentat de anexa VI. Reducerea dreptului prevăzut de paragraful anterior nu se acordă decât în cazul în care acest certificat însoțește marfa până în momentul îndeplinirii formalităților vamale de import.”
2.
La articolul 4, alineatul (2) se înlocuiește cu următorul text:
„(2) Prețurile reprezentative CIF la import pentru grâul dur, orz și porumb și, în cazul grâului comun, pentru fiecare calitate standard reprezintă suma elementelor menționate la alineatul (1) literele (a), (b) și (c).
Cu toate acestea, în cazul în care prețul reprezentativ CIF al grâului comun de calitate inferioară este mai ridicat decât cel al grâului de calitate superioară, se utilizează prețul CIF reprezentativ cel mai ridicat pentru calcularea dreptului aplicabil calităților imediat superioare al căror preț reprezentativ CIF este mai scăzut.
Pentru grâul comun de calitate medie sau inferioară, în cazul în care prețurile de pe piața mondială fac obiectul unor subvenții din partea țărilor terțe pentru exporturi spre o țară europeană sau din bazinul mediteranean, Comisia poate ține seama de aceste subvenții la stabilirea prețului reprezentativ CIF la import în Comunitate.”
3.
La sfârșitul articolului 5, se adaugă următorul paragraf:
„Cu toate acestea, în cazul în care dreptul de import aplicabil diferitelor calități este egală cu zero, angajamentul prevăzut la a doua liniuță de la paragraful anterior nu mai este necesar.”
4.
La articolul 6 alineatul (1), primul paragraf se înlocuiește cu următorul text:
„(1) În cazul grâului dur și al grâului comun de calitate standard superioară sau medie și în cazul porumbului sticlos, în conformitate cu dispozițiile prevăzute de anexa la Directiva 76/371/CEE a Comisiei, biroul vamal de punere în liberă circulație prelevează probe reprezentative pentru fiecare import. Cu toate acestea, în cazul în care dreptul de import pentru diferitele calități este aceeași, nu se mai efectuează prelevarea menționată.”
5.
Se anexează anexa VI următoare, al cărei text este prevăzut de anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 aprilie 2002.